open-index/open-wikipedia-markdown huggingface dataset:
राम प्रकाश द्विवेदी

डॉ॰ राम प्रकाश द्विवेदी ने ***सत्‍ता, व्‍यक्ति और भूमंडलीकरण-निर्मल साहित्‍य पर सांस्‍कृतिक विमर्श (आलोचना), इलेक्ट्रॉनिक मीडिया अौर सिनेमा (मीडिया अध्ययन) तथा तक्षशिला के तक्षक (कहानी संग्रह)*** नामक पुस्‍तकें लिखी है। इसके अतिरिक्त जापान प्रवास पर आपकी संस्मरणात्मक पुस्तक **जापान जर्नल: जज़ीरे के जजमान** अमेजन किंडल http://www.amazon.com/author/dram पर डिजीटल रूप से  प्रकाशित हो चुकी है। आपका जन्‍म फैजाबाद जिले की मिल्‍कीपुर तहसील के नेवली ग्राम में हुआ था। हिंदी भाषा, मीडिया, सिनेमा और साहित्‍य को अंतरजाल पर सुदृढ़ करने की दिशा में आप सतत सक्रिय हैं। आप तोक्यो विदेशी अध्ययन विश्वविद्यालय, जापान में अतिथि आचार्य के पद पर कार्यरत थे। आप की गतिविधियों को https://web.archive.org/web/20190614172849/http://hindimedia.blogspot.com/ पर देखा जा सकता है।फिलहाल आप दिल्ली विश्वविद्यालय में साहित्य, सिनेमा अौर मीडिया विषयों का अध्यापन कर रहे हैं। साथ ही तोक्यो स्थित अनुसंधान संस्थान **सेंटर फॉर कल्चर एंड ग्लोबाल स्टडीज़** https://web.archive.org/web/20160919030743/http://www.globalculturz.org/ के शोध निदेशक भी हैं।
मंखक

**मंखक** (मङ्खक) , संस्कृत के महाकवि थे।

कश्मीर में सिंधु और वितस्ता के संगम पर महाराज प्रवरसेन द्वारा प्रवरपुर नामक नगर बसाया गया था। यह नगर वर्तमान श्रीनगर से 125 मील उत्तर पूर्व की ओर है। यहीं महाकवि **मंखक** का ब्रह्मभट्ट ब्राह्मण कुल मे जन्म हुआ था। पितामह मन्मथ बड़े शिवभक्त थे। पिता विश्ववर्त भी उसी प्रकार दानी, यशस्वी एवं शिवभक्त थे। वे कश्मीर नरेश सुस्सल के यहाँ राजवैद्य तथा सभाकवि थे। मंखक से बड़े तीन भाई थे शृंगार, भृंग तथा लंक या अलंकार। तीनों महाराज सुस्सल के यहाँ उच्च पद पर प्रतिष्ठित थे।

मंखक ने व्याकरण, साहित्य, वैद्यक, ज्योतिष तथा अन्य लक्षण ग्रंथों का ज्ञान प्राप्त किया था। आचार्य रुय्यक उनके गुरु थे। गुरु के अलंकारसर्वस्व ग्रंथ पर मंखक ने वृत्ति लिखी थी।

## कृतियाँ
मंखक की दो कृतियाँ प्रसिद्ध हैं: 
*(१) श्रीकण्ठचरित् महाकाव्य, तथा 
*(२) मङ्खकोश।

श्रीकण्ठचरित 25 सर्गो का ललित महाकाव्य है जिसमें भगवान् शंकर एवं त्रिपुरासुर के युद्ध का वर्णन है। इसमें कथानक अल्प है पर महाकाव्य के नियमों का निर्वाह करने के लिए सात सर्गों में दोला, पुष्पावचय, जलक्रीडा, संध्या, चन्द्रोदय, प्रसाधन, पानकेलि, क्रीडा एवं प्रभात का सविस्तर वर्णन है। इस महाकाव्य के 25 वें सर्ग में कश्मीर के तत्कालीन कवियों का वर्णन है। इस महाकाव्य के कतिपय स्थलों पर आलोचनात्मक उक्तियां भी प्रस्तुत की गयी हैं जिनमें मंखक की कवि एवं काव्य सम्बन्धी मान्यताएं निहित हैं। 
: *सूक्तौ शुचावेव परे कवीनां सद्यः प्रमादस्खलितं लभन्ते । 
: *अधौतवस्त्रे चतुरं कथं वा विभाव्यते कज्जलबिन्दुपातः ॥ 
(अर्थ - रमणीय कथन में दोष की उसी प्रकार प्रतीति हो जाती है जिस प्रकार धुले हुए वस्त्र में धब्बे का ज्ञान हो जाता है।)

श्रीकण्ठचरित के अंतिम सर्ग में कवि ने अपना, अपने वंश का तथा अपने समकालिक अन्य विशिष्ट कवियों एवं नरेशों का सुन्दर परिचय दिया है। अपने महाकाव्य को उन्होंने अपने बड़े भाई अलंकार की विद्वत्सभा में सुनाया था। उस सभा में उस समय कान्यकुब्जाधिपति गोविन्दचन्द (1120 ई.) के राजपूत महाकवि सुहल भी उपस्थित थे। महाकाव्य का कथानक अति स्वल्प होते हुए भी कवि ने काव्य संबंधी अन्य विषयों के द्वारा अपनी कल्पना शक्ति से उसका इतना विस्तार कर दिया है।

'मङ्खकोश' प्रसिद्ध नानार्थ पदों का संग्रह है। कुल 1007 श्लोकों में 2256 नानार्थपदों का निरूपण किया गया है।

समुद्रबन्ध आदि दक्षिण के विद्वान टीकाकारों ने मंखक को ही "अलंकारसर्वस्व" का भी कर्ता माना है। किन्तु मखक के ही भतीजे, बड़े भाई शृंगार के पुत्र जयरथ ने, जो "अलंकारसर्वस्व" के यशस्वी टीकाकार हैं, उसे आचार्य रुय्यक की कृति कहा है।

महाराज सुस्सल के पुत्र जयसिंह ने मंखक को "प्रजापालन-कार्य-पुरुष" अर्थात धर्माधिकारी बनाया था। जयसिंह का सिंहासनारोहण 1127 ई. में हुआ। अतः मंखक की जन्मतिथि 1100 ई. के आसपास मानी जा सकती है। एक अन्य प्रमाण से भी यही निर्णय निकलता है। मंखकोश की टीका का, जो स्वयं मंखक की है, उपयोग जैन आचार्य महेंद्र सूरि ने अपने गुरु हेमचंद्र के अनेकार्थ संग्रह (1180 ई.) की "अनेकार्थ कैरवकौमुदी" नामक स्वरचित टीका में किया है। अतः इस टीका के 20-25 वर्ष पूर्व अवश्य मंखकोश बन चुका होगा। इस प्रकार मंखक का समय 1100 से 1160 ई. तक माना जा सकता है।

## बाहरी कड़ियाँ
*श्रीकण्ठचरितम्
*श्रीकण्ठचरितम् (गूगल पुस्तक ; जोनराजकृत टीका सहित)

श्रेणी:संस्कृत कवि
जॉन मथाई

**डॉ जॉन मथाई** भारत के शिक्षाविद, अर्थशास्त्री एवं न्यायविद् थे।

जॉन मथाई का जन्म त्रिवेंद्रम नगर में 10 जनवरी 1886 ई को एक धनी कुटुंब में हुआ था। उनकी प्रारंभिक शिक्षा त्रिवेंद्रम में ही हुई। इसके उपरांत उन्होंने मद्रास क्रिश्चियन कालेज में शिक्षा प्राप्त की। बी ए तथा बी एल की डिग्रियाँ प्राप्त कर वे लंदन गए और ऑक्सफोर्ड विश्वविद्यालय से बी लिट् की डिग्री प्राप्त की। फिर उन्होंने डी एस-सी की डिग्री लंदन विश्वविद्यालय से प्राप्त की।

1910 ई से 1918 ई तक वे मद्रास हाईकोर्ट के वकील रहे। 1920 ई से 1925 ई तक मद्रास के प्रेजीडेंसी कालेज में अर्थशास्त्र के प्रोफेसर रहे। 1922 ई से 1925 ईदृ तक वे मद्रास लेजिस्लेटिव कौंसिल के तथा 1925 से 1931 तक इंडियन टैरिफ बोर्ड के सदस्य रहे। 1935 में वे कामर्शियल इंटेलिजेंस तथा स्टैटिस्टिक्स के महा निदेशक नियुक्त हुए। 10 जनवरी 1940 ई को उन्हें अवकाश प्राप्त हुआ।

1944 ई से 1946 ई तक टाटा संस लिमिटेड के निदेशक रहने के बाद केंद्र में परिवहन मंत्री बने। इसके बाद 1950 तक उन्होंने वित्त मंत्री का कार्यभार सम्हाला और फिर यहाँ से त्यागपत्र देकर वे पुन: टाटा संस लिमिटेड के निदेशक नियुक्त हुए। जुलाई, 1955 ई से सितंबर, 1956 ई तक वे भारतीय स्टेट बैंक के बोर्ड ऑव डाइरेक्टर्स के अध्यक्ष रहे। इसी बीच वे मुंबई विश्वविद्यालय के उपकुलपति नियुक्त हुए और फिर 1958 से 1959 तक केरल विश्वविद्यालय के उपकुलपति रहे। 1959 ई में भारत सरकार ने उन्हें पद्मविभूषण की उपाधि से विभूषित किया। उनकी मृत्यु फरवरी 1959 ई में हुई।

डाक्टर जॉन मथाई ने ये पुस्तकें लिखी हैं : 

(1) विलेज गवर्नमेंट इन ब्रिटिश इंडिया 

(2) ऐग्रीकलचरल कोआपरेशन इन इंडिया, 

(3) एक्साइज ऐंड लिकर कंट्रोल।

श्रेणी:साहित्य और शिक्षा में पद्म विभूषण के प्राप्तकर्ता
श्रेणी:1886 में जन्मे लोग
मधुकरसाह बुन्देला

**राजा मधुकरसाह बुंदेला** के पिता प्रतापरुद्र या रुद्रप्रताप ने ओड़छा नगर की नींव डाली। मधुकरसाह ने सत्तारूढ़ होकर आस-पास की छोटी छोटी बस्तियों को अपने अधिकार में कर लिया। स्वाभिमान के कारण इसने मुगल सम्राट् अकबर के विरुद्ध विद्रोह कर दिया। अकबर ने इसके विरुद्ध सादिक खॉ हर्वी और राजा आसकरण को भेजा। युद्ध में परास्त होकर मधुकर ने आत्मसमर्पण कर दिया। जब मालवा का सेनाध्यक्ष शहाबुद्दीन अहमद खाँ मिर्जा कोका के साथ दक्षिण की चढ़ाई पर नियुक्त हुआ, तो इसे भी साथ भेजा गया, किंतु इसने अजीज कोका का साथ नहीं दिया। इसपर शहाबुद्दीन अहमद खाँ ने इसे दंड देना निश्चित किया। बाद में यह पुन: राजा आसकरन की मध्यस्थता से राजी हुआ। लेकिन सेना के पास पहुँचते ही जैसे इसमें फिर से उन्माद आया और यह भाग खड़ा हुआ। इसकी सारी संपत्ति लूट ली गई। किसी प्रकार फिर दरबार में आया और राजकुमार की सेवा में नियुक्त हुआ। 1592 में इसकी मृत्यु हो गई।

## सन्दर्भ

## इन्हें भी देखें
*ओरछा राज्य
*राव मधुकरशाह बुंदेला

श्रेणी:भारत के राजा
मध्यनूतन युग

**मध्यनूतन युग** (Miocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 2.303 करोड़ वर्ष पहले आरम्भ हुआ और 53.33 लाख वर्ष पहले तक चला। यह नियोजीन कल्प (Neogene) का आरम्भिक युग था। इस से पहले पेलियोजीन कल्प (Paleogene) का ओलिगोसीन युग (Oligocene) था और इसके बाद अतिनूतन युग (Pliocene), शुरु हुआ। मध्यनूतन युग के शैलसमूह पृथ्वी पर बिखरे हुए पाए जाते हैं, जिनसे यह विदित होता है कि ये किसी बड़े जलसमूह या समुद्र में नहीं बने हैं, अपितु छोटी छोटी झीलों में इनका निक्षेपण हुआ है। इसका मुख्य कारण पृथ्वी के धरातल का शनै: शनै: ऊँचा होना है। यूरोप में ऐल्पस् और एशिया में हिमालय के प्रकट हो जाने से, वहाँ का जलसमूह या तो सूख गया था, या छोटी छोटी झीलों में परिवर्तित हो गया, जिसके फलस्वरूप इस कल्प के शैलसमूहों का समस्तरक्रम (homotaxis) केवल उनमें पाए जानेवाले जीवाश्मों के द्वारा हो सकता है।

## मध्यनूतन कल्प के जीव एवं वनस्पतियाँ
यद्यपि इस समय का जलवायु शीतोष्ण था, फिर भी कुछ पौधों, जैसे सीनामोमम (Cinnamomum), के कहीं कहीं पर मिलने से यह मालूम होता है कि जलवायु समशीतोष्ण भी था। इस कल्प की वनस्पति में बाँज़, एल्म (elm), भुर्ज (birch), बीच (beech), ऐल्डर (alder), होली (holly), आइवी (ivy) आदि मुख्य थे। अकेशरुकी में प्रवाल और एकाइनॉड विशेष रूप से उल्लेखनीय हैं। मध्यनूतन कल्प के फॉसिलों में स्तनधारियों की संख्या अत्यधिक थी। इनमें सूँड़वाले जीव, जैसे मैस्टोडॉन तथा डाइनोथेरियम भी थे। घोड़ों का विकास चरम सीमा पर पहुँच चुका था।

## विस्तार एवं कालविभाजन
मध्यनूतन कल्प के शैलसमूह यूरोप, एशिया, ऑस्टे्रलिया, न्यूज़ीलैंड, उत्तरी एवं दक्षिणी अमरीका, मेक्सिको और उत्तरी अफ्रीका में पाए जाते हैं। समय के अनुसार इनका वर्गीकरण पाँच अवधियों में किया जाता है। भारत में कल्प अक्षारजलीय निक्षेप से, जो शिवालिक प्रणाली के अंतर्गत हैं, निरूपित होता है। इस युग की शिलाएँ सिंध, बलुचिस्तान, कश्मीर, पंजाब, हिमाचल, प्रदेश एवं असम में स्थित हैं। सिंध में गजशैल समूह, बलूचिस्तान में बुग्ती शैलस्तर, कश्मीर और पंजाब में मरी श्रेणी, शिमला में दगशाई और कसौली श्रेणी तथा असम में सूर्मा श्रेणी इसी कल्प के शैलस्तर हैं। इस युग के आरंभ में आग्नेय उद्भेदन भी हुए, जिनके उदाहरण भारत के उत्तरपश्चिमी भागों में मिलते हैं।

## इन्हें भी देखें
* भूवैज्ञानिक युग
* नियोजीन कल्प (Neogene)
* पेलियोजीन कल्प (Paleogene)
* ओलिगोसीन युग (Oligocene)

## बाहरी कड़ियाँ
* PBS Deep Time: Miocene
* UCMP Berkeley Miocene Epoch Page

## सन्दर्भ

श्रेणी:भूवैज्ञानिक युग
*
श्रेणी:नियोजीन कल्प
मनशेरजी खरेघाट

पारसी समुदाय के पथप्रदर्शक **मनशेरजी पेस्तनजी खरेघाट** ( Mancherji Pestanji Khareghat) का जन्म दिसंबर, 1864 में हुआ था। आप बचपन से ही बड़े मेधावी थे। मुख्य रूप से गणित की समस्याओं को हल करके आपने अपनी कुशलता का परिचय दिया। मैट्रीकुलेशन की परीक्षा में आप 13 वर्ष की उम्र में ही उत्तीर्ण हो गए और तत्पश्चात् कालेज की पढ़ाई छोड़कर इंडियन सिविल सर्विस की परीक्षा के लिये अपने को तैयार किया। इनाम और छात्रवृत्ति प्राप्त करते हुए आपने गौरवपूर्ण ढंग से 1882 में उस परीक्षा में सफलता प्राप्त की और वकालत की पढ़ाई को जारी रखा। न्यायालयों में जाते समय आपने देखा कि एक स्त्री ने अपने पति की हत्या का प्रयास किया जिसके लिये उसे प्राणदंड की सजा दी गई। इसे देखकर आपने अपने पिता को लिखा कि मेरे विचार से "यह प्राणदंड की आज्ञा निर्दयतापूर्ण न्याय" है।

भारत लौटने पर आप सहायक कलेक्टर, मैजिस्टे्रट, सहायक न्यायाधीश और सेशन न्यायाधीश के रूप में क्रमश: थाना, बस्ती बरौंच और शिकारपुर में रहे। जब आप रत्नगिरि में में सेशन न्यायाधीश थे, आप बंबई के उच्च न्यायालय की बेंच पर आसीन किए गए। परंतु आप शीघ्र ही छुट्टी पर चले गए जिसका प्रमुख कारण प्राणदंड की सजा के प्रति अपनी अनिच्छा प्रकट करना था। आप पुन: रत्नगिरि के सेशन जज बना दिए गए जहाँ आप संन्यासी की भाँति धार्मिकतापूर्ण जीवन व्यतीत करने के कारण सबके द्वारा पूजित तथा प्रशंसित हुए। गरीब जनता के लिये आपके हृदय में जो स्नेह था उसके कारण उनकी सेवा करने के लिये आपने अवकाशप्राप्ति की उम्र तक पहुँचने के पूर्व ही सरकारी नौकरी से त्यागपत्र दे दिया। पारसी पंचायत के "बोर्ड ऑव ट्रस्टी" के सभापति के रूप में आप जीवन के अंतिम दिनों तक कार्य करते रहे।

श्रेणी:न्यायविद
श्रेणी:पारसी
मनसूर

**मनसूर अबू जाफर अब्दुल्लाह दिन मुहम्मद**, दूसरे अब्बासी खलीफा, (754 ई -- 775 ई) ने अब्बासी शासन को दृढ़ बनाने के अतिरिक्त अपनी राजधानी के लिये बगदाद का निर्माण कराया। प्रसिद्ध बरमकी वज़ीर खालिद बिन बरमक उसका मुख्य परामर्शदाता था।

श्रेणी:इराक़
मनियार सिंह

**मनियार सिंह** हिन्दी के कवि है।

**मनियारसिंह** जन्म वाराणसी में संवत् 1807 विक्रमी के लगभग हुआ। इनके पिता का नाम श्यामसिंह था। "हनुमत् छबीसी" नामक रचना से ज्ञात होता है कि इन्होंने कुछ समय बलिया में भी बिताया था। रामचंद्र पंडित इनके प्रमुख आश्रयदाता और कृष्णलाल इनके काव्यगुरु थे। रचनाओं में कवि ने कहीं-कहीं "यार" उपनाम का भी प्रयोग किया है। 

## कृतियाँ
अब तक इनके कुल चार ग्रंथ उपलब्ध हुए हैं--

*(1) "सौंदर्यलहरी" (रचनाकाल संवत् 1843), 

*(2) "महिम्नभाषा" या "भावार्थचंद्रिका" (संवत् 1853), 

*(3) हनुमत् छब्बीसी और 

*(4) सुंदरकांड रामायण

श्रेणी:हिन्दी कवि
गुरुनाथ विद्यानिधि

**गुरुनाथ विद्यानिधि** (1862–1931) संस्कृत के विद्वान थे। उनका जन्म वर्तमान बंगलादेश के ढाका जिले के विक्रमपुर गाँव में हुआ था। उन्होने कई ग्रन्थों की रचना की जो संस्कृत विद्वानों एवं शोधार्थियों के लिये बहुत महत्वपूर्ण हैं। मुग्धवोध व्याकरण, मित्रलाभ, अमरकोश, साहित्य दर्पण, तथा छन्द मंजरी आदि उनकी प्रसिद्ध कृतियाँ हैं।

श्रेणी:संस्कृत विद्वान
खाचरियावास

** खाचरियावास** ग्राम सीकर से दक्षिण पूर्व  दिशा में, सीकर से 65 किमी दूरी पर स्थित है। यह एक ग्राम पंचायत मुख्यालय है। 

#### जनसंख्या आंकड़े
कुल परिवारों की संख्या 1127 है। गाँव में 0-6 आयु वर्ग के बच्चों की आबादी 977 है जो गाँव की कुल जनसंख्या का 14.33 % है। गाँव का औसत लिंग अनुपात 961 है जो राजस्थान राज्य के औसत 928 से अधिक  है। जनगणना के अनुसार खाचरियावास के लिए बाल लिंग अनुपात 879 है, जो राजस्थान के औसत 888 से कम   है।

#### अवस्थिति
सीकर से दक्षिण दिशा में 27.239863, 75.289339 निर्देशांक पर स्थित है। ग्राम का कुल क्षेत्रफल 1279  हेक्टेयर है। 
#### इतिहास
खाचरियावास सीकर जिले की दांतारामगढ़ तहसील का एक गाँव है! यह एक मध्यम विकाशशील गाँव है ! इस गाँव को भैरो सिंह शेखावत,बिशनसिंह शेखावत,जितेंद्र सिंह शेखावत,राजेन्द्र सिंह शेखावत खाचरियावास और प्रताप सिंह खाचरियावास के गाँव के नाम से भी जान जाता है !

इस गाँव में हिन्दू और मुसलमान और जैन धर्मो के लोग निवास करते है! यहाँ पर लगभग सभी जातियों के लोग रहते है ! इस गाँव में सब से ज्यादा राजपुत जाति के लोग है, इसके अतिरिक्त जाट, ब्रह्मण, मीणा, हीर, रैगर, नायक, बलाई आदि जातियों के लोग रहते है !

यह गाँव मुख्यतया कृषि प्रधान गाँव है, गाँव की ज़मीन का ६० फ़ीसदी भाग मैदानी है और शेष भाग रेगिस्तानी है ! कृषि मैदान और रेगिस्तान दोनों भागो में की ज़ाती है ! गाँव के दक्षिणी भाग में एक छोटा जंगल है !

#### प्रमुख शिक्षण संस्थान
शिक्षा की दृष्टि से भी यह एक विकसित क्षेत्र है, इस गाँव में छह राजकीय प्राथमिक विद्यालय, एक राजकीय बालिका माध्यमिक विद्यालय, एक राजकीय उच्च माध्यमिक विद्यालय एवं चार निजी उच्च माध्यमिक विद्यालय है !

यहाँ एक विकसित राजकीय रेफेरल चिकित्सालय है ! यह अस्पताल आस-पास के क्षेत्र में सबसे बड़ा अस्पताल है, यहाँ पर अन्य सभी गाँवों के छोटे अस्पतालों से मरीज़ रेफर किये जाते है !

यातायात की यहाँ पर काफी अच्छी सुविधाए है ! जयपुर और सीकर का मिडवे होने से यहाँ पर रोडवेज़ और निजी बसों की अच्छी सुविधाए है सड़को की हालत भी अच्छी है !

मंदिरों एवं धार्मिक स्थल भी गाँव महत्वपूर्ण स्थान रखते है ! यहाँ मुख्यतया हनुमान जी, शिव जी और ठाकुर जी के मंदिर है !

#### अर्थव्यवस्था

#### इन्हे भी देखें

* खूड 
* मुण्डवाड़ा 
*मंढा 
*कोछोर 
*रेटा 
*रलावता 
*पचार 

#### सन्दर्भ

 श्रेणी:सीकर ज़िले के गाँव
स्काइफायर

**स्काइफायर** विण्डोज़ मोबाइल तथा सिम्बियन प्रचालन तन्त्र युक्त मोबाइल फोनों के लिये एक वेब ब्राउजर है। यह एक यूनिकोड मित्र ब्राउजर है जो कि फोन में हिन्दी समर्थन (हिन्दी फॉण्ट अथवा हिन्दी लेआउट इंजन) न होने पर भी हिन्दी साइटों को पूर्णतः सही तरीके से दिखाता है। जून २०१० से स्काइफायर ने अपनी सेवायें केवल अमेरिका तथा कनाडा में सीमित कर दी हैं।

## प्रचालन तन्त्र कम्पैटिबिलिटी
* विण्डोज़ मोबाइल संस्करण - ५.० से लेकर ६.५ तक।
* सिम्बियन - S60 3rd तथा 5th संस्करण।

## स्काइफायर की विशेषताएँ
* यह छोटे आकार का है एवं तेज चलता है।
* यह यूनिकोड हिन्दी का पूर्ण समर्थन प्रदान करता है। फोन में हिन्दी कतई न होने पर भी हिन्दी साइटों को पूर्ण रूप से सही दिखाता है।

## स्काइफायर इंस्टाल करना
दो तरीके हैं:-
* अपने फोन के अन्तर्निमित ब्राउजर में स्काइफायर की मोबाइल वेबसाइट - m.skyfire.com पर जायें। इससे आपके फोन के लिए सही संस्करण स्वतः इंस्टाल हो जाएगा।
* या स्काइफायर की साइट से अपने फोन मॉडल हेतु सैटअप डाउनलोड कर उसे फोन में ट्रान्सफर करें।
पहला तरीका अधिक सुविधाजनक रहता है।

## इन्हें भी देखें
* ऑपेरा मिनी
* मोबाइल फोन में हिन्दी समर्थन

## बाहरी कड़ियाँ
* स्काइफायर की वेबसाइट

श्रेणी:वेब ब्राउज़र
श्रेणी:मोबाइल
भारतेन्दु मंडल

भारतेन्दु हरिश्चंद्र के जीवनकाल में ही कवियों और लेखकों का एक खासा मंडल चारों ओर तैयार हो गया था। हिन्दी साहित्य के इतिहास में इसे **भारतेन्दु मंडल** के नाम से जाना जाता है। इन सभी ने भारतेंदु हरिश्चंद्र के नेतृत्व में हिन्दी गद्य की सभी विधाओं में अपना योगदान दिया। ये लोग भारतेन्दु की मृत्यु के बाद भी लम्बे समय तक साहित्य साधना करते रहे। 

;भारतेन्दु मंडल के प्रमुख साहित्यकार
* प्रताप नारायण मिश्र
* बालकृष्ण भट्ट
* बदरीनारायण चौधरी उपाध्याय 'प्रेमघन'
* ठाकुर जगमोहन सिंह
* अम्बिकादत्त व्यास
* राधाचरण गोस्‍वामी

## सन्दर्भ

## इन्हें भी देखें
*जगन्मोहन मंडल
*हिन्दी साहित्य का इतिहास

## बाहरी कड़ियाँ
*भारतेन्दु युग के कवि और उनकी रचनाएँ

श्रेणी:हिन्दी साहित्यकार
घर

[thumb|200px|[केरल का एक घर]]
**घर** या निवास शरण या आराम की जगह होता है। मनुष्यों के रहने का स्थान, किसी परिवार का निवास-स्थान, निवासस्थान, आवास, मकान दीवार आदि से घेरकर बनाया जाता है। यह आमतौर पर एक जगह है, जिसमें एक व्यक्ति या एक परिवार के आराम और निजी संपत्ति का भंडारण कर सकते हैं। व्यक्ति अपने परिवार के साथ घर में रहता है। आधुनिकतम घरों में स्वच्छता सुविधाओं के संग ही खाना बनाने की व्यवस्था भी होती है। पशु व जानवर भी अपने अपने घरों में निवास करते हैं, चाहे जंगली हों या पालतू पशु। एक भौतिक स्थान के रूप में 'घर' की परिभाषा वह मकान होती है, जहां शरण या आराम की मानसिक या भावनात्मक तृप्ति प्राप्त हो।

## इन्हें भी देखें
* मकान

## बाहरी कड़ियाँ

* आप और आपका घर

## सन्दर्भ

श्रेणी:घर
श्रेणी:मानवीय पर्यावास
भूमि

भूमि, पृथ्वी की ठोस सतह को कहते है जो स्थायी रूप से पानी इटौंजा की खतौनीनहीं होता। इतिहास में मानव गतिविधियाँ अधिकतर उन भूमि क्षेत्रों में हुई है जहाँ कृषि, निवास और विभिन्न प्राकृतिक संसाधन होते हैं।
श्रेणी:पृथ्वी
श्रेणी:भूगोल
श्रेणी:भूगोल शब्दावली
श्रेणी:भू-आकृति विज्ञान
श्रेणी:भौतिक भूगोल
राजदीप सरदेसाई

**राजदीप सरदेसाई** () (जन्म 24 मई 1965) एक भारतीय पत्रकार, राजनीतिक टीकाकार एवं समाचार प्रस्तुतकर्ता हैं। 

## जीवनवृत्त
राजदीप सरदेसाई का जन्म गुजरात के अहमदाबाद में हुआ था। इनके गोवन पिता दिलीप सरदेसाई पूर्व भारतीय क्रिकेटर एवं महाराष्ट्रियन माता नंदिनी सरदेसाई, मुंबई की एक कार्यकर्ता एवं सेंट जेवियर्स कॉलेज, मुंबई में समाजशास्त्र विभाग की पूर्व विभागाध्यक्ष हैं।

## शिक्षा
उन्होंने मुंबई के कैथेड्रल एंड जॉन कौनौन स्कूल तथा कैम्पियन स्कूल में शिक्षा ग्रहण की तथा मुंबई के ही सेंट जेवियर्स कॉलेज से अर्थशास्त्र में स्नातक किया। उसके बाद उन्होंने ऑक्सफोर्ड के यूनिवर्सिटी कॉलेज से कला स्नातक, कला स्नातकोत्तर एवं नागरिक कानून स्नातक की डिग्री ली।

## कैरियर

राजदीप सरदेसाई ने 1994 में न्यू दिल्ली टेलिविज़न (NDTV) में एक राजनीतिक सम्पादक की हैसियत से प्रवेश करते हुए टेलिविज़न पत्रकारिता में पदार्पण किया। उन्हें ख़ास तौर से गुजरात दंगों पर अपने कवरेज से पहचान मिली. राजदीप सरदेसाई ने बाद में अमेरिकी दिग्गज CNN तथा राघव बहल के TV18 के साथ मिलकर अपनी खुद की कंपनी ग्लोबल ब्रॉडकास्ट न्यूज़ (GBN) शुरू करने के लिए NDTV छोड़ दिया। ये CNBC के भारतीय संस्करण CNBC-TV18, हिंदी उपभोक्ता चॅनल CNBC आवाज़ एवं एक अंतर्राष्ट्रीय चॅनल SAW ब्रॉडकास्ट करते हैं। इस नए चॅनल, जिसमें राजदीप सरदेसाई प्रमुख सम्पादक हैं, को CNN-IBN नाम दिया गया। 17 दिसम्बर 2005 को इसका पहला प्रसारण हुआ। राजदीप की कम्पनी द्वारा चॅनल की 46 फीसदी हिस्सेदारी खरीद लेने के बाद चॅनल 7 भी इसी की छत्रछाया में आ गया है। उसके बाद से चॅनल7 को IBN-7 का नाम दिया गया।

## संबद्धताएं
राजदीप सरदेसाई वर्त्तमान में एडिटर्स गिल्ड ऑफ इण्डिया के अध्यक्ष हैं। वे जनसंख्या परिषद तथा भारतीय प्रेस क्लब के सदस्य भी हैं। वे अंग्रेज़ी दैनिक समाचार पत्रों के लिए कॉलम भी लिखते हैं।

## परिवार
उनका विवाह पत्रकार, सहकर्मी वरिष्ठ पत्रकार तथा CNN-IBN की प्रस्तोता सागरिका घोष के साथ हुआ है, जिनसे उनकी मुलाक़ात ऑक्सफोर्ड यूनिवर्सिटी के दिनों में हुई थी। हालांकि शुरूआती दौर में कुछ गलतफहमियां हुई, पर आपसी सद्भावना से टाइम्स ऑफ इण्डिया के दिनों में उनके दिलों में प्यार खिला और 1994 में वे शादी की डोर में बंध गए। उनके दो बच्चे हैं, बेटा ईशान (14) और बेटी तारिणी (12)।

## इन्हें भी देखें
* बरखा दत्त
* निस्तुला हेब्बार
* अर्णव गोस्वामी
* करण थापर

## सन्दर्भ

## बाहरी कड़ियाँ
* रिडीफ़ पर राजदीप सरदेसाई
* मी.सरदेसाई पर समाचार आइटम
* आईबीएन7 वेबसाइट

श्रेणी:1965 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:भारतीय पत्रकार
श्रेणी:गुजरात के लोग
श्रेणी:पूर्व छात्र का सेंट जेवियर्स कॉलेज, मुंबई
श्रेणी:पूर्व छात्र का यूनिवर्सिटी कॉलेज, ऑक्सफोर्ड
श्रेणी:भारतीय टीवी समाचार शरणस्थान
श्रेणी:भारतीय हिन्दू
बरगंडी

**बरगंडी** (Burgundy) एक ऐतिहासिक क्षेत्र है जो पहले पूर्व-मध्यवर्ती फ्रांस का प्रशासनिक क्षेत्र था। इसके अंतर्गत कोट-डी-ऑर, सेऑन एट ल्यवायॉर, न, एवं ऐन "डिपार्टमेंट (विभाग) आते हैं। स्थिति : 47 डिग्री 0 मिनट उ. अ. तथा 4 डिग्री 40 मिनट पू. दे।। १ जनवरी २०१६ से यह बरगण्डी-फ्रांस-काउण्टी (Bourgogne-Franche-Comté) नामक नये क्षेत्र के अन्तर्गत आ गया है।
बरगंडी के अन्तर्गत निम्नलिखित ४ विभाग हैं - Côte-d'Or, Saône-et-Loire, Yonne तथा Nièvre.

यह ओडर और विस्चुला नदियों की घाटियों में रहनेवाली जर्मन जनजाति ने (बरगंडियन) 40 ई. में अलमन्नी लोगों से युद्ध के कारण दक्षिणी फ्रांस के गौल में शरण ली और 441 ई. में बरगंडी राज्य की नींव डाली थी। अंगूर उत्पादन मुख्य उद्यम है। मांस, दुग्धसामग्री एवं मछली और घोंघा पकड़ना अन्य उद्योग हैं। यहाँ बननेवाली मदिरा शताब्दियों से विश्वविख्यात है। 

## सन्दर्भ

## बाहरी कड़ियाँ
* [Burgundy in the 1913 ''Catholic Encyclopedia'' at BibleWiki](https://web.archive.org/web/20090215010535/http://bible.tmtm.com/wiki/Burgundvy_(Catholic_Encyclopedia))
* Burgundy in the 1913 ''Catholic Encyclopedia'' at NewAdvent.org
*   Burgundy Tourism
* Départements, arrondissements & cantons of Burgundy (INSEE site)

श्रेणी:फ़्रांस
जगन्मोहन मण्डल

**जगन्मोहन मंडल**, हिन्दी की एक साहित्यिक संस्था थी जिसका निर्माण काशी के भारतेन्दु मंडल की तर्ज पर हुआ था। इसके संस्थापक भारतेन्दुयुगीन कवि, आलोचक और उपन्यासकार ठाकुर जगन्मोहन सिंह थे। छत्तीसगढ़ में ठाकुर जगमोहनसिंह का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।

जगन्मोहन मण्डल के माध्यम से छत्तीसगढ़ के साहित्यकार शिवरीनारायण में आकर साहित्य-साधना करने लगे। उस काल के अन्यान्य साहित्यकारों के शिवरीनारायण में आकर साहित्य साधना करने का उल्लेख तत्कालीन साहित्य में हुआ है। इनमें रायगढ़ के पं॰ अनंतराम पांडेय, रायगढ़-परसापाली के पं॰ मेदिनीप्रसाद पांडेय, बलौदा के पं॰ वेदनाथ शर्मा, बालपुर के मालगुजार पं॰ पुरूसोत्तम प्रसाद पांडेय, बिलासपुर के जगन्नाथ प्रसाद भानु, धमतरी के काव्योपाध्याय हीरालाल, बिलाईगढ़ के पं॰ पृथ्वीपाल तिवारी और उनके अनुज पं॰ गणेश तिवारी और शिवरीनारायण के पं॰ मालिकराम भोगहा, पं॰ हीराराम त्रिपाठी, गोविंदसाव, महंत अर्जुनदास, महंत गौतमदास, पं॰ विश्‍वेस्‍वर वर्मा, पं॰ ऋषि शर्मा और दीनानाथ पांडेय आदि प्रमुख थे।

## इन्हें भी देखें
*भारतेन्दु मंडल

## बाहरी कड़ियाँ
* भारतेन्दु युगीन साहित्यकार गोविंद साव

## सन्दर्भ

श्रेणी:हिन्दी साहित्यकार
श्रेणी:हिन्दी संस्थाएँ
श्रेणी:हिन्दी साहित्य का इतिहास
नागरी आन्दोलन

उन्नीसवीं शताब्दी के अन्तिम वर्षों में भारत में उर्दू लिपि के स्थान पर देवनागरी लिपि अपनाने का आन्दोलन चला जिसे **नागरी आन्दोलन** या **हिन्दी-नागरी आन्दोलन** के नाम से जाना जाता है।

## इन्हें भी देखें
* हिन्दी आन्दोलन
* देवनागरी का इतिहास
* नागरी प्रचारिणी सभा
* हिन्दी साहित्य सम्मेलन
* गौरीदत्त
* नागरी संगम पत्रिका
* मदन मोहन मालवीय
* विनोबा भावे

## बाहरी कड़ियाँ
* भारत की भाषा समस्या (गूगल पुस्तक ; लेखक - डॉ राम बिलास शर्मा)

श्रेणी:देवनागरी
मुंशी नवल किशोर

**मुंशी नवल किशोर** अंग्रेजी शासन के समय के भारत के उद्यमी, पत्रकार एवं साहित्यकार थे। इनकी जिन्दगी का सफर कामयाबियों की दास्तान हैं। शिक्षा, साहित्य से लेकर उद्योग के क्षेत्र में उन्होंने सफलता पायी और जो बात सबसे उल्लेखनीय थी वह यह कि उन्होंने हमेशा मानव मूल्यों का सम्मान किया।

## जीवनी
मुंशी नवल किशोर का जन्म अलीगढ़ जिले के विस्तोई ग्राम एक कुलीन ब्राह्मण परिवार में सन् १८३६ को हुआ था। शुरू से ही समाचारपत्रों और व्यापार में रूचि थी। कुछ समय तक 'कोहिनूर' में काम करने के बाद 1858 में 22 साल की उम्र में लखनऊ आ गए। यहाँ आते ही उन्होंने **[[मुंशी नवल किशोर|नवल किशोर प्रेस]]** स्थापित किया। देखते ही देखते इस प्रेस की ख्याति इतनी बढ़ी कि इसे पेरिस के एलपाइन प्रेस के बाद दूसरा दर्जा दिया जाने लगा। सभी मजहब की पुस्तकों और एक से बढ़ कर एक साहित्यकारों की कृतियों को इस प्रेस ने छापा। कुल प्रकाशन का 65 प्रतिशत उर्दू, अरबी और फारसी तथा शेष संस्कृत, हिन्दी, बंगाली, गुरूमुखी, मराठी, पशतो और अंग्रेजी में है। पूरी दुनिया के बड़े-बड़े पुस्तकालयों में उनके यहां की किताबें मिल जाती है। जापान में मुंशी नवल किशोर के नाम का पुस्तकालय है तो जर्मनी के हाइडिलबर्ग और अमेरिका के हावर्ड विशविद्यालय में उनकी प्रकाशित सामग्री के विशेष कक्ष हैं।

उद्योग के क्षेत्र में भी उनका अपना योगदान है। 1871 में उन्होंने लखनऊ में **अपर इण्डिया कूपन पेपर मिल** की स्थापना की थी जो उत्तर भारत में कागज बनाने का पहला कारखाना था। शाह ईरान ने 1888 में कलकत्ता में पत्रकारों से कहा ‘हिन्दुस्तान आने के मेरे दो मकसद हैं एक वायसराय से मिलना और दूसरा मुंशी नवल किशोर से’। कुछ ऐसे ही खयालात लुधियाना दरबार में अफगानिस्तान के शाह अब्दुल रहमान ने 1885 में जाहिर किए थे।

बहुआयामी व्यक्तित्व और बहुआयामी सफलताओं को अपने में समेटे मुंशी नवल किशोर को काल के क्रूर हाथों ने 19 फ़रवरी 1895 को सदा के लिए समेट लिया।

## बाहरी कड़ियाँ
* लखनऊ की सरजमी से हुआ था उदघोष- ‘आजादी हमारा पैदाइशी हक है’ (हिन्दी ब्लॉग, चौमासा)

श्रेणी:उद्यमी
हिन्दी से पंजाबी यान्त्रिक अनुवादक

**हिन्दी से पंजाबी यान्त्रिक अनुवादक**, पंजाब विश्वविद्यालय, पटियाला में डा गुरप्रीत सिंह और डा विशाल गोयल द्वारा विकसित किया था, जिसका उद्देश्य हिन्दी पाठ का पंजाबी पाठ मे अनुवाद करना था। यह सीधी अप्रोच पर आधारित है। इसमे पूर्वप्रक्रमण (पाठ सामान्यिकरण, विन्यास प्रतिस्थापन, व्यक्तिवाचक संज्ञा प्रतिस्थापन), अनुवाद इन्जन (उपनाम पहचान, शीर्षक पहचान, शब्दकोश खोजन, शब्दार्थ असंदिग्धता, रूपान्तरण विश्लेषण, लिप्यन्तरण) और पश्चातवर्ती प्रक्रमण मापांक सम्मिलित हैं। यह अनुवादक उपयोग हेतु ऑनलाइन उपलब्ध है। इसकी सुबोधता परीक्षण शुद्धता ९४% है। इसके विकासकर्ता अभी भी इसकी शुद्धता सुधारने पर काम कर रहे हैं।

## सन्दर्भ


## इन्हें भी देखें
* गूगल अनुवाद

## बाहरी कड़ियाँ
* ऑनलाइन हिन्दी से पंजाबी यान्त्रिक अनुवादक
* आईआईआईटी हैदराबाद हिन्दी से पंजाबी यान्त्रिक अनुवाद प्रणाली
* यन्त्र अनुवाद प्रणाली में अग्रिमता 
* हिन्दी से पंजाबी यन्त्र अनुवाद प्रणाली का मूल्यांकन
* हिन्दी और पंजाबी भाषाओं की लिपियों का तुलनात्मक शोध
* हिन्दी का रूपात्मक विश्लेषक और उत्पक

श्रेणी:मशीनी अनुवाद
श्रेणी:भारत की भाषाएँ
सहवादन

पहले गायक या वादक अपने गायन या वादन का प्रदर्शन राजाओं या रईसों के सम्मुख करता था अथवा किसी धार्मिक उत्सव के समय मंदिरों में करता था। कभी-कभी वह मेले इत्यादि में भी जाकर अपनी कला का प्रदर्शन करता था। किंतु उसके पास ऐसा कोई साधन नहीं था जिसके द्वारा वह संगीत के एक पूर्वनिर्धारित कार्यक्रम को जनता के सामने प्रस्तुत कर सके।

यूरोप में इंग्लैंड, फ्रांस, जर्मनी, इटली, इत्यादि देशों में **संगीतगोष्ठी** का आयोजन प्रारंभ हुआ। इसे "**कंसर्ट**" (concert) कहते हैं। संगीत सभाएँ या संगीत विद्यालय अथवा कुछ व्यवसायी लोगों ने संगीतगोष्ठी का आयोजन प्रारंभ किया। किसी अच्छे कलाकार या कलाकारों के गायन वादन का कार्यक्रम किसी बड़े भवन में संपन्न होता था। इस संगीतगोष्ठी में जनता का प्रवेश टिकट या चंदे के द्वारा होने लगा। इस प्रकार की संगीतगोष्ठियाँ अमरीका और अन्य देशों में प्रारंभ हुई। बड़े बड़े नगरों में इस प्रकार की गोष्ठियों के लिए विशाल गोष्ठीभवन (concert hall) या सभाभवन (Auditorium) बन गए। भारत में इस प्रकार की संगीतगोष्ठी का आयोजन बंबई, पूना, कलकत्ता इत्यादि बड़े नगरों में प्रारंभ हो गया है। इन संगीतगोष्ठियों के अतिरिक्त भारत में कई स्थानों में संगीतोत्सव या संगीतपरिषदों का आयोजन भी होता है जिनमें बहुत से कलाकार एकत्र होते है और उनका कार्यक्रम प्रस्तुत किया जाता है। इनमें श्रोताओं का प्रवेश टिकट द्वारा होता है।

यूरोप के 18वीं शती में संगीतगोष्ठी के आयोजन और प्रबंध के लिए बहुत सी संस्थाएँ स्थापित हो गई। ये संस्थाएँ संगीतगोष्ठियों का आयोजन करने लगीं और संचित द्रव्य में से कलाकार तथा आयोजन और प्रबंध के लिए एक भाग लेने लगीं। सामंतों और रईसों का आश्रय समाप्त होने पर कलाकारों के कार्यक्रम के आयोजन के लिए स्थान स्थान पर संस्थाएँ स्थापित होने लगी और 19वीं शती तक इन संस्थाओं ने एक अंतरराष्ट्रीय व्यवसाय का रूप धारण कर लिया।

संगीतगोष्ठी के अर्थ के अतिरिक्त फ्रांस, जर्मनी और इटली में कंसर्ट एक विशिष्ट वाद्य-संगीत-प्रबंध के अर्थ में भी प्रयुक्त होता है।

श्रेणी:संगीत
*
भाई संतोख सिंह

**भाई संतोख सिंह** (सन् 1788-1843) वेदांत और सिक्ख दर्शन के विद्वान् और ज्ञानी संप्रदाय के विचारक थे। आपके पूर्वज छिंवा या छिब्बर नाम के मोह्याल ब्राह्मण थे। आपका जन्म अमृतसर में हुआ। आपके पिता श्री देवसिंह निर्मला संतों के संपर्क में रहे। आपकी माता का नाम राजादेई (राजदेवी) था। आप रूढ़िवाद के कट्टर विरोधी थे। अपनी परिवारिक परंपराओं की अवमानना करके आपने रोहिल्ला परिवार में विवाह किया। आपके सुपुत्र अजयसिंह भी बड़े विद्वान् हुए।

भाई साहब ने ज्ञानी संतसिंह से काव्याध्ययन किया। तदनंतर संस्कृत की शिक्षा काशी में प्राप्त की। सन् 1823 में आप पटियालानरेश महाराज कर्मसिंह के दरबारी कवि के रूप में पधारे। दो वर्ष बाद कैथल के रईस श्री उदयसिंह आपको अपने यहाँ लिवा ले आए। पटियाला की भाँति कैथल में भी आपका बड़ा सम्मान हुआ और वहाँ पर अनेक विद्वानों का सहयोग भी प्राप्त हुआ।

## रचनाएँ
आपकी निम्नोक्त रचनाएँ उपलब्ध हैं :

*(1) "नामकोश" (सन् 1821) : "अमरकोश" का भाषानुवाद है।
*(2) गुरुनानक प्रताप सूर्य अथवा गुरु नानक प्रकाश (सन् 1823) : इसमें गुरु नानक देव का जीवनचरित् उल्लिखित है।
*(3) जपुजी : गरब गजिनी टीका (सन् 1829) : गुरु नानक देव की रचना की टीका है जिसमें पूर्ववर्ती टीकाओं का खंडन-मंडन भी है। लेखक स्वयं वेदान्त और स्मृतियों का पोषक दिखाई पड़ता है।
*(4) आत्मपुराण का उलथा (रचनाकाल अज्ञात)।
*(5) वाल्मीकि रामायण (1834 ई.) : वाल्मीकि के आधार पर रामचरित का स्वतंत्र ग्रंथ।
*(6) गुरु-प्रताप-सूर्य (सन् 1843) : दो खंडों में है। पहले भाग में आदि सिक्ख गुरु नानक देव का तथा दूसरे भाग में शेष नौ गुरुओं का जीवनचरित् उल्लिखित है। इसपर पौराणिक प्रभाव स्पष्ट है।

इनकी रचनाओं में ब्रजभाषा का प्राधान्य है। यत्रतत्र संस्कृत, फारसी और पंजाबी शब्द भी व्यवहृत हुए हैं। छंदों में दोहा, चौपाई का प्रयोग प्रचुर परिमाण में हुआ है, यथास्थान त्रिभंगी, कवित्त और सवैये का भी उपयोग हुआ है।

## बाहरी कड़ियाँ
* भाई संतोख सिंह (सिख विकि, अंग्रेजी में)

श्रेणी:हिन्दी कवि
श्रेणी:सिख धर्म
हफ़लौंग हिन्दी

**हफ़लौंग हिन्दी** असम की उत्तर कचर पहाड़ी जिले की आम बोलचाल की भाषा है। यह एक मिश्रित भाषा है जो हिन्दी से उत्पन्न हुई है और इसने अन्य भाषाओं जैसे कि असमिया, दिमासा और ज़ेमे नागा भाषाओं के शब्दों को भी आत्मसात कर लिया है। इस मिश्रित भाषा का नाम हफ़लौंग के नाम पर पड़ा है जो उत्तरी कछर पहाड़ी जिले (डिमा हसाओ जिला) का मुख्यालय है।

## उदाहरण वाक्यांश
हफ़लौंग हिन्दी, हिन्दी के उस वृहद रूप का परिचायक है जो कि पूरे दक्षिण एशिया में किसी ना किसी रूप में विद्यमान है। यह बोली हिन्दी भाषियों के लिए सुबोध है और इसमें हिन्दी के व्याकरण और शब्दों के अतिरिक्त स्थानीय भाषाओं के शब्दों का ग्रहित आसव है।

## क्रियोल भाषा
बहुत सी पिड्जिन बोलियाँ उसी स्थिति तक सीमित रहती हैं और अधिकांशतः व्यापारिक उद्देश्यों के लिए प्रयुक्त की जातीं हैं। जब किसी बोली का विस्तार होता है और वह एक प्राकृत-भाषा बनती है और उसमें स्थायित्व आता है और उसे बड़े पैमाने पर स्वीकार किया जाता है, तो तकनीकी रूप से वह एक भाषा होती है। तोक पिसिन (पापुआ न्यू गिनी की एक आधिकारिक भाषा) और सीसेलवा (सेशल्स की एक आधिकारिक भाषा) भाषाओं ने यह पद प्राप्त कर लिया है। हफ़लौंग हिन्दी मानकीकरण के इन चिह्नों को वर्णित करती है और इसे बड़े पैमाने पर अपनाया जा रहा है। उदाहरणार्थ, ऑल इण्डिया रेडियो उत्तरी कछर पहाड़ी जिले में इस बोली में प्रसारण करता है और हिन्दी बोलने वालों, जिनमें सरकारी कर्मचारी भी सम्मिलित है, से हफ़लौंग हिन्दी सीखने की अपेक्षा रखी जाती है। इसलिए, हफ़लौंग हिन्दी को एक क्रियोल भाषा के रूप में वर्गीकृत किया जाता है बजाए की पिड्जिन के।

## सन्दर्भ


## बाहरी कडियाँ
* जातीय खाई को पाटती हफ़लौंग हिन्दी 

श्रेणी:हिन्दी की बोलियाँ
श्रेणी:हिन्द-आर्य भाषाएँ
श्रेणी:हिन्दी
श्रेणी:असम की भाषाएँ
श्रेणी:उत्तरपूर्व की भाषाएँ
श्रेणी:भारत की भाषाएँ
श्रेणी:डिमा हासाओ ज़िला
संबंध स्वामी

**संबन्ध स्वामी** चोलकालीन तमिलनाडु के नवयुवक शैव कवि थे। संबंदर के अन्य नाम अलदै पिल्लैयर, पलरावोयार, मुतमिलविरहर, सम्बन्दर इत्यादि हैं। संबंदर, शैववाद के शक्तिशाली समर्थक थे। उन्होंने उपदेश दिया कि मुक्ति सत्पुत्र मार्ग से प्राप्त हो सकती है। भक्ति द्वारा ही भगवान के चरणकमल तक पहुँचा जा सकता है जो सर्वोच्च है एव सुख-दु:ख तथा अच्छे बुरे से ऊपर है।

संबंदर की रचनाओं की प्रसिद्धि एक हजार गीतों से है जो तीसरी तिरुमुरै में विभक्त है। इसके अंतर्गत केवल 348 तेवरम् हैं। संबंदर के तेवरम् अपने उपमा सौंदर्य, अर्थ एवं माधुर्य के कारण बेजोड़ हैं। संबंदर के जीवन तथा रचनाओं के संबंध में पर्याप्त जानकारी सुंदरार और अप्पार के तेवरमों में और सेक्किलर तथा नंबियंदर नंबी की रचनाओं में मिलती है।

## परिचय
प्रसिद्ध नालवारों में एक **संबंध स्वामी** का जन्म 7वीं शती ईसा के मध्य में तमिलनाडु राज्य के सिरकली में हुआ था। तीन वर्ष की बाल्यावस्था में जब उनके पिता मंदिर के तालाब में स्नान कर रहे थे, वे चिल्लाए "अम्मे अप्पा" इसपर भगवान शिव प्रगट हुए और पावर्ती ने दिव्य बालक को दूध पिलाया तथा शिवज्ञान प्रस्तुत किया। पिता की वापसी पर बालक ने अपना पहला "तेवरम" गाया।

अपने पिता के कंधों पर बैठकर संवंदर ने दक्षिण भारत के पवित्र स्थलों की यात्रा की। मार्ग में वे तेवरम् गाते और चमत्कार दिखाते चलते थे। इस प्रकार तिरुकोलक्का में उन्हें स्वर्ण मजीरा प्राप्त हुआ, तिरुनेलवोइल में उन्हें मोती की पालकी तथा छत्र प्राप्त हुआ। तिरुपचिलचिरमम् में उन्होंने मुखिया की पुत्री को रोग से मुक्त किया। तिरुमहल में उन्होंने सर्पदंश से मृत एक व्यापारी को पुनर्जीवित किया, तिरुवोइमूर में भगवान को प्रकट कर दिखाया; मदुरै में पांड्य राजा का भयंकर रोग ठीक किया। मदुरै में उन्होंने जैनों को चुनौती दी और उन्हें पराभूत किया।

नल्लुपेरुमनम में संबंदर ने नंबियंदर नंबि की पुत्री से विवाह किया। वैकासी मूल दिवस पर केवल सोलह वर्ष की उम्र में जब उन्होंने गाना गाया, तब एक दैवी ज्वाला दृष्टिगोचर हुई जिसमें वे अपनी पत्नी के साथ प्रविष्ट हुए।

का. सुब्रमनिया पिल्लै और सी. शिवज्ञानम पिल्लै के मूल्यवान शोधकार्यों द्वारा हमें संबंदर वर्षा उनके काल के संबंध में और भी अधिक बातें ज्ञात हुई हैं। 

## बाहरी कड़ियाँ
* तिरु ज्ञाण सम्बन्दर् - ६३ नायनमार

श्रेणी:भक्त कवि
श्रेणी:भारत के सन्त
टिरोल

**टिरोल**, ऑस्ट्रिया में पुराने गणतंत्र के पश्चिमी भाग का एक प्रांत था, जिस पर सन् 1938 में जर्मनी ने अधिकार कर टिरोलवोरार्लवर्ग नामक प्रदेश में संम्मिलित कर लिया। इसका क्षेत्रफल 5,007 वर्ग मील है। लगभग संपूर्ण भाग पूर्वी आल्प्स में संम्मिलित है। सबसे ऊँची चोटी आटेलर स्पिट्ज (Ortler Spitze) 12,793 फुट ऊँची है। उत्तर में इन (Inn) और दक्षिण में एडिज प्रमुख नदियाँ हैं। टिरोल का आधे से अधिक क्षेत्र बनों से आच्छादित है। भूमि का थोड़ा ही भाग कृषि के योग्य है, फिर भी अंगूर और फल पर्याप्त मात्रा में पैदा किए जाते हैं। पशुपालन यहाँ विस्तृत परिमाण में होता है। थोड़ी मात्रा में यहाँ लोहा, जस्ता, ताँबा, लिगनाइट और कोयला भी निकाला जाता है। सूत और कपड़े का निर्माण यहाँ के प्रमुख उद्योग तथा पशु, पनीर, शराब और फल प्रमुख निर्यात सामग्री हैं। इंजब्रुक यहाँ की राजधानी है। टिरोल बहुत से देशावासियों के लिए जाड़े के खेलों का स्थान है यहाँ ग्रीष्म ऋतु भी सुहावनी होती है और लोगों को आकर्षित करती है। स्वास्थ्यप्रद खनिज जलस्रोत के लिए यह प्रख्यात स्थान है। 

## बाहरी कड़ियाँ
* Tirol Travel Guide
* Official Website of Provincial Government
* Sightseeing, History and Towns of Tyrol

श्रेणी:ऑस्ट्रिया
जरी

right|thumb|300px|१९वीं शताब्दी के अन्त या २०वीं शताब्दी के आरम्भ की भारतीय साड़ी जिसमें रेशम के साथ जरी मिश्रित है।
**जरी**, सोने का पानी चढ़ा हुआ चाँदी का तार है तथा इस तार से बने वस्त्र भी जरी कहलाते हैं। जरी वस्त्र सोरे, चाँदी तथा रेशम अथवा तीनों प्रकार के तारों के मिश्रण से बनता है। इन तारों की सहायता से बेलबूटे तथा उभाड़दार अभिकल्प बनाए जाते हैं। बुनकर बुनाई के समय इन तारों का उपयोग अतिरिक्त बाने के रूप में करता है और इनसे केवल अभिकल्प ही बनाए जाते हैं।

भारतीय किमखाब और पर्शियन सुनहले तारों तथा रेशम के वस्त्र को भी लोग जरी कहते हैं, किंतु ये जरी नहीं हैं, क्योंकि इन वस्त्रों में जरीवाली सजावट नहीं होती। लगभग तीन सौ वर्ष पूर्व पर्शिया, सीरिया, उत्तरी अफ्रीका तथा दक्षिणी यूरोप में सुनहले तारों का वस्त्र अंशत: जरी होता था। इंग्लैंड, फ्रांस, रोम, चीन, तथा जापान में जरी का प्रचलन प्राचीन काल से है।

भारत का जरी उद्योग प्राचीन काल से विश्वविख्यात रहा है ओर यहाँ के बने जरी वस्त्रों को धारण कर देश विदेश के नृपति अपने को गौरवान्वित समझते रहे हैं। काशी जरी उद्योग का केंद्र रहा है। बनारस की प्रसिद्ध बनारसी सड़ियाँ और दुपट्टे शताब्दियों से लोकप्रिय रहे हैं। आज इनकी खपत, अमरीका, ब्रिटेन और रूस आदि देशों में क्षिप्र गति से वृद्धि प्राप्त कर रही है। गुजरात वर्तमान भारतीय जरी तार उद्योग का केंद्र है। इसके पूर्व काशी ही इसका केंद्र था। पहले चाँदी के तारों को सोने की पतली पत्तरों पर खींचकर सुनहला बनाया जाता था, किंतु विज्ञान को उन्नति ने इस श्रमसाध्य विधि के स्थान पर विद्युद्विश्लेषण विधि प्रदान की है। विदेश से आनेवाले जरी के तार इसी विधि द्वारा सुनहले बनाए जाते हैं और भारतीय विधि से बने तारों की अपेक्षा सस्ते भी होते हैं।

अब जरी शब्द का व्यवहार उभाड़दार अभिकल्प के बने सूत वस्त्रों के लिए भी होने लगा है। इन वस्त्रों के अंतर्गत पर्दे तथा बच्चों एवं स्त्रियों के पहनने के वस्त्र आते हें सूती जरी वस्त्र दोनों ओर एकसा या उल्टा सीधा होता है। इसके उल्टा सीधा होने पर ताने बाने कई रंग, विभिन्न संख्या और कई किस्म के हो सकते हैं। पर्दे के ताने-बाने की संख्या और किस्म में पहनने के वस्त्र की अपेक्षा कम विषमता होती है।

श्रेणी:वस्त्र
औशकोश

**औशकोश**, संयुक्त राज्य अमरीका, के विसकॉन्सिन राज्य का एक नगर। यह नगर विन्नेवेगो झील के पश्चिमी तट पर स्थित है। इसी नगर के पास फ़ॉक्स नदी इस झील में मिलती है। यह विन्नेवेगो प्रदेश का केंद्र है। लकड़ी चीरने का काम यहाँ का मुख्य धंधा है। फ्रांस के राज्यकाल में फ़ॉक्स नदी तथा विन्नेबेगो झील शीघ्र ही मुख्य व्यापारिक मार्ग बन गई थीं। 1636 ई॰ के लगभग यह नगर बसना प्रारंभ हुआ था। नदी का उत्तरी भाग सौकीर तथा दक्षिणी भाग ऐलगोमा कहलाता था। 1840 ई॰ में इसका संयुक्त नाम औशकोश कर दिया गया।

## बाहरी कड़ियाँ
* City of Oshkosh
* Oshkosh Transit System
* Oshkosh Chamber of Commerce
* Oshkosh Convention and Visitors Bureau
* Oshkosh Public Library
* Oshkosh and Winnebago County, Wisconsin - Atlases and Histories: A digital resource documenting the history of this area, from the Oshkosh Public Library and presented by the University of Wisconsin Digital Collections Center.

श्रेणी:यूएसए के नगर
आंग्ल-भारतीय समुदाय

**आंग्ल-भारतीय** या **ऐंग्लो इंडियन**(*ऍङ्ग्लो-इण्डियन*) विशेष शब्द है जो जाति और भाषा के संबंध में प्रयुक्त होता है। जाति के संबंध में यह उन अंग्रेजों की ओर संकेत करता है जो भारत में बस गए हैं या व्यवसाय अथवा पदाधिकार से यहाँ प्रवास करते हैं। इनकी संख्या तो आज भारत में विशेष नहीं है और मात्र प्रवासी होने के कारण उनको देश के राजनीतिक अधिकार भी प्राप्त नहीं, परंतु एक दूसरा वर्ग उनसे संबंधित इस देश का है और उसे देश के नागरिकों के सारे हक भी हासिल हैं। यह वर्ग भारत के अंग्रेज प्रवासियों और भारतीय स्त्रियों के संपर्क से उत्पन्न हुआ है जो ऐंग्लो इंडियन कहलाता है। इस समुदाय के समझदार व्यक्ति अपने को सर्वथा भारतीय और भारत के सुख-दु:ख में शरीक मानते हैं, परंतु अधिकतर ये स्थानीय जनता से घना संपर्क नहीं बना पाते और इंग्लैंड की सहायता की अपेक्षा करते हैं। इनका अंग्रेजों से रक्तसंबंध होना, अंग्रेजी का इनकी जन्मजात और साधारण बोलचाल की भाषा होना और उनका धर्म से ईसाई होना भी उन्हें अपना विदेशी रूप बनाए रखने में सहायक होते हैं। उनकी समूची संस्कृति अंग्रेजी विचारधारा और रहन-सहन से प्रभावित तथा अनुप्रमाणित है। तथापि अब वे धीरे-धीरे देश की नित्य बदलती परिस्थितियों के अनुकूल होते जा रहे हैं।

ऐंग्लो इंडियन शब्द का व्यवहार प्रवासी अंग्रेजों की भारतीय माताओं से प्रसूत संततियों अथवा उनसे प्रजनित संतानों से भिन्न भाषा के अर्थ में भी होता है। ऐंग्लो इंडियन भाषा के अनेक रूप हैं। कभी तो इसका प्रयोग भारतीयों द्वारा लिखी शुद्ध अंग्रेजी के अर्थ में हुआ है और कभी उन अंग्रेजों की भाषा के संबंध में भी जिन्होंने भारत में रहकर लिखा है, यद्यपि भाषाशास्त्र की दृष्टि से दोनों में स्थानीय प्रभावों के अतिरिक्त कोई विशेष भेद नहीं है। फिर ऐंग्लो इंडियन से तात्पर्य उस संकर हिंदी भाषा से भी है जो भारत के ऐंग्लों इंडियन अपने से भिन्न भारतीयों से बोलते हैं। इस शब्द का व्यवहार अनेक बार उस हिंदी भाषा के संबंध में भी हुआ है जिसे हिंदुस्तानी कहते हैं। परंतु इस अर्थ में इसका उपयोग अकारण और अनुचित दोनों हैं। 

## बाहरी कड़ियाँ
* Scattered Seeds: The Diaspora of the Anglo-Indians... an exploration through history, identity and photography

श्रेणी:समाज
श्रेणी:भारत को अप्रवास
जयमल

;**जयमल** 1
पौराणिक विष्णु-उपासक राजा था। विष्णु की पूजा में लीन रहने के कारण वह राजकाज से विरत-सा हो गया। कथा है कि उसके पूजा में व्यस्त रहते जब शत्रु ने आक्रमण कर दिया भगवान विष्णु ने स्वयं लड़ाई लड़ी और शत्रु को पराजित किया। यह जानकर आक्रमणकारी भी विष्णुभक्त हो गया।

; जयमल 2
प्रसिद्ध राजपूत सामंत था। १५६८ ई में अकबर ने जब चितौड़ पर आक्रमण किया तब राणा संग्रामसिंह के पुत्र महाराणा उदय सिंह अपने सामंतो के कहने पर चितौड़ दुर्ग का भार अपने सामन्तों को सौंप स्वयं राजकोष और राजपरिवार सहित सुरक्षित स्थान पर चले गए और किले की सुरक्षा का जिम्मा जयमल राठौड़ और पत्ता चुंडावत को सौंप दिया। इन वीरों  ने मुगल सम्राट् अकबर के विरुद्ध चित्तौड़ की रक्षा का भार सँभाला। राजपूतों ने शाका किया। सभी वीरों ने केसरिया धारण किया और भूखे शेरों की भांति शत्रुओं पर टूट पड़े । 8000 की राजपूती सेना ने 60000 की मुगलिया सेना के छक्के छुड़ा दिए। अकबर भी इन वीरों के युद्ध कौशल से भयभीत और अचंभित हो उठा। युद्ध भूमि में अकबर के विरुद्ध युद्ध करते हुवे सभी वीर वीरगति को प्राप्त हुए । अकबर भी इनकी वीरता से इतना प्रभावित हुआ कि फत्ता सिंह चुंडावत और जयमल मेड़तिया की प्रस्तर मूर्तियाँ बनवाकर अपने महल के सिंहद्वार पर स्थापित करवाई।

## सन्दर्भ

श्रेणी:राजा
श्रेणी:मेवाड़
हेंज फिशर

**हेंज फिशर** (Heinz Fischer ; जन्म ९ अक्टूबर, 1938) आस्ट्रिया के एक राजनेता है। वे दो बार आस्ट्रिया के राष्ट्रपति रह चुके हैं। ८ जुलाई २०१६ को उनका दूसरा कार्यकाल समाप्त हुआ।

श्रेणी:आस्ट्रिया के राजनेता
इडस्सेरी गोविन्दन नायर

** इडस्सेरी गोविन्दन नायर ** (23 दिसम्बर, 1906 - 16 अक्टूबर, 1974) मलयालम भाषा के विख्यात साहित्यकार थे। इनके द्वारा रचित एक कविता–संग्रह **[[काविले पाट्टु ]]** के लिये उन्हें सन् 1969 में साहित्य अकादमी पुरस्कार से सम्मानित किया गया।

## सन्दर्भ

श्रेणी:साहित्य अकादमी द्वारा पुरस्कृत मलयालम भाषा के साहित्यकार
श्रेणी:1906 में जन्मे लोग
श्रेणी:१९७४ में निधन
श्रेणी:मलयालम साहित्यकार
श्रेणी:भारतीय लेखक
श्रेणी:भारतीय साहित्यकार
अमानी सिंह

अमानी सिंह भारत के प्रथम स्वतंत्रता संग्राम 1857 के सेनानी थे। ये वर्तमान उत्तरप्रदेश के गहलऊ गाँव, इगलास (अलीगढ़) के निवासी थे। इनके पास एक घोड़ी थी जिसकी वीरता की कहानियाँ आज भी इस क्षेत्र में जिसे लगसमा कहा जाता है, बड़े चाव से सुनी जाती हैं। खैर से इगलास जाने वाली सड़क पर गहलऊ गाँव में आज भी अमानी सिंह की मूर्ति है जिसमें उन्हें घोड़ी पर सवार दिखाया गया है। इनकी घोड़ी के बारे में कहा जाता है:
**अमानी माने तो माने, अमानी की घोड़ी न माने।**

## इतिहास
ज्ञानदत्त पाण्डेय

ज्ञानदत्त पाण्डेय एक हिन्दी ब्लॉगर हैं। इनका ब्लॉग [gyandutt.com/ मानसिक हलचल] है। ये रेलवे के रिटायर्ड अधिकारी हैं। अब पूर्वांचल (पूर्वी उत्तर प्रदेश) के एक गांव - विक्रमपुर में रहते हैं।
रेडक्लिफ़, क्वींसलैंड

* 'रेडक्लिफ़*' [के एक आवासीय उपनगर है [Moreton बे]] उत्तरी क्षेत्र में पूर्व की ओर [की [रेडक्लिफ़ सिटी, क्वींसलैंड | रेडक्लिफ़ प्रायद्वीप]], लगभग 28 किलोमीटर उत्तर पूर्वोत्तर [ब्रिस्बेन के] ], [के राज्य की राजधानी क्वींसलैंड [, [ऑस्ट्रेलिया]].

कारण इसका हिस्सा बनने के लिए जनसंख्या के मामले में शहर, रेडक्लिफ़ ब्रिस्बेन के सांख्यिकीय विभाजन का हिस्सा है।

शहर के नाम रेड क्लिफ प्वाइंट द्वारा Explorer जॉन Oxley से नाम "स्रोत". रेडक्लिफ़ है क्वींसलैंड 1824 में पहली उपनिवेश बन गया, लेकिन यह जल्दी ही [के लिए छोड़ दिया गया था [ब्रिस्बेन]].

1880s से रेडक्लिफ़ एक लोकप्रिय "समुद्र तटीय सैरगाह रहा है" ब्रिस्बेन को अपनी निकटता के कारण स्थान.
लजांड्र बहुपद

गणित में **लजान्द्र [[अवकल समीकरण]]** का हल **लजान्द्र बहुपद** कहलाता है। लजान्द्र अवकल समीकरण निम्नोक्त है:
:{d \over dx} \left[ (1-x^2) {d \over dx} P_n(x) \right] + n(n+1)P_n(x) = 0.

यह नाम फ्रान्स के प्रसिद्ध गणितज्ञ  आद्रियें मारि लजान्द्र के नाम पर पड़ा है । यह अवकल समीकरण भौतिकी एवं प्रौद्योगिकी में बार-बार देखने को मिलता है। विशेष रूप से, लाप्लास समीकरण को गोलीय निर्देशांक में हल करते समय यह समीकरण प्राप्त होता है।

लजान्द्र बहुपद, बहुपदों का एक सम्पूर्ण एवं आर्थोगोनल प्रणाली है। इनके अनेक गुण हैं और अनेकानेक उपयोग हैं।

## लजान्द्र बहुपद के उदाहरण





इन बहुपदों का ग्राफ नीचे दिखाया गया है (केवल *n*=5 तक) :

700px|center

## इन्हें भी देखें
*लजान्द्र रूपान्तर

## बाहरी कड़ियाँ
* A quick informal derivation of the Legendre polynomial in the context of the quantum mechanics of hydrogen
* Wolfram MathWorld entry on Legendre polynomials
* Module for Legendre Polynomials by John H. Mathews
* Dr James B. Calvert's article on Legendre polynomials from his personal collection of mathematics

श्रेणी:बहुपद
जोसेफ लुई लाग्रांज

**जोसेफ लुई लाग्रांज** (Joseph Louis Lagrange, 1736 - 1813) फ्रांस के गणितज्ञ थे। इनका जन्म 25 जनवरी 1736 ई. को ट्यूरिन में हुआ। 17 वर्ष की अल्पायु में ये राजकीय सैनिक अकादमी में गणित के प्रोफेसर नियुक्त हुए। गणित एवं खगोल शास्त्र को इनकी देन अपूर्व है। खगोल शास्त्र में इन्होंने "चंद्र-मुक्ति-सिद्धांत" तथा "बृहस्पति के चार उपग्रह संबंधी सिद्धांत" की व्याख्या पर अनेक अन्वेषण किए। 1766 ई. में ये बर्लिन में गणित के प्रोफेसर नियुक्त हुए। तदुपरांत लाग्रांज ने समीकरणों एवं संख्याओं के सिद्धांतों पर अनेक खोजें कीं और द्विघातीय अनिर्णीत समीकरण का हल दिया (जो हिंदू गणितज्ञों के ही अनुरूप था), तृतीय वर्ण के सारणिकों का सूची स्तंभ संबंधी अन्वेषणों में खूब प्रयोग किया और विचरण करलन (जिसके आविष्कार का श्रेय आयलर के साथ इनको भी है) की सहायता से काल्पनिक-वेग-सिद्धांत से यंत्रविज्ञान की संपूर्ण पद्धतियों का निगमन किया। इनके अतिरिक्त इन्होंने संभाव्यता, परिमित अंतर, आरोह सितत भिन्नों और दीर्घवृत्तीय समकलों पर भी अनेक अन्वेषण किए। इनके प्रसिद्ध ग्रंथ "मेकानिक अनालितिक" (Theoric des fonctions analytiques, 1797 ई.), "लसों स्यूर न काल्क्युल दे फौंक्स्यों" (Lecons sur lecalcul des fonctions, 1801 ई.), रेजोल्यूस्यो देजोक्वास्यों न्यूमेरिक (Resolution des equations numeriques, 1798 ई.) और "नूवैल मेथौद पूर रेज़ूद्र लेजाक्वस्यों लितेराल पार ल मुअइयें द सेरि" (Nouvelle methode pour resoudre les equations litterales par le moyen des series, 1770 ई.) है। 10 अप्रैल 1813 ई. को पैरिस में इनका देहांत हो गया।

## बाहरी कड़ियाँ
* A Biography of Joseph Louis Lagrange
* Lagrange, Joseph Louis de: The Encyclopedia of Astrobiology, Astronomy and Space Flight
* The Founders of Classical Mechanics: Joseph Louis Lagrange
* The Lagrange Points
* Lagrange's works (in French) Oeuvres de Lagrange, edited by Joseph Alfred Serret, Paris 1867, digitized by Göttinger Digitalisierungszentrum (Mécanique analytique is in volumes 11 and 12.)
* Rue Lagrange, Paris

श्रेणी:गणितज्ञ
श्रेणी:फ़्रांस
श्रेणी: खगोलशास्त्री
जयंत पाटील

**जयंत पाटील** (जन्म 1963) महाराष्ट्र से भारतीय राजनीतिज्ञ हैं। वो २००९ से २०१४ तक में भारत के पश्चिमी राज्य महाराष्ट्र के ग्रामीण विकास मंत्री रहे। उनके बाद पंकजा मुंडे महाराष्ट्र की ग्रामीण विकास मंत्री बनीं।

## सन्दर्भ

श्रेणी:1963 में जन्मे लोग
श्रेणी:जीवित लोग
उपरिगामी सेतु

ये पुल किसी नदी, नहर या जल के ऊपर न होकर किसी रेलवे लाइन या सड़क को पार करने के लिये **उपरिगामी पुल** (Over Bridge) बनाया जाता है।

श्रेणी:पुल
सिनसिनवार

**सिनसिनवार**  भारतीय जाट जाति में पाया जाने वाला गोत्र है,। भरतपुर के  महाराजा सूरज मल जी भी सिनसिनवार गोत्र के जाट महाराजा थे। ये गोत्र सिन्सिनी गाँव से उत्पन्न हुआ ।

## सन्दर्भ

श्रेणी:जाट गोत्र
सुन्दरलाल होरा

भारतीय प्राणि विज्ञानी **सुंदरलाल होरा** (1896-1955) का जन्म पश्चिमी पंजाब (अब पाकिस्तान) के हाफिज़ाबाद नामक कस्बे में हुआ था। पंजाब विश्वविद्यालय की एम. एस-सी. परीक्षा में आपने प्रथम स्थान प्राप्त किया तथा आपको मैकलैगेन पदक और अन्य सम्मान प्राप्त हुए। सन् 1919 में आप भारत के जूलॉजिकल सर्वे विभाग में नियुक्त हुए। सन् 1922 में पंजाब विश्वविद्यालय और सन् 1928 में एडिनबरा विश्वविद्यालय से आपने डी. एस-सी. की उपाधियाँ प्राप्त कीं।

आपके जैविक तथा मत्स्य विज्ञान संबंधी अनुसंधान बहुत महत्वपूर्ण थे और इनके लिए आपको भारतीय तथा विदेशी वैज्ञानिक संस्थानों से सम्मानित उपाधियाँ तथा पदक प्राप्त हुए। आपके लगभग 400 मौलिक लेख भारतीय तथा विदेशी वैज्ञानिक पत्रिकाओं में प्रकाशित हुए हैं। प्राणि विज्ञान के लगभग सभी पक्षों पर आपने लेख लिखे हैं। प्राचीन भारत में मत्स्य तथा मत्स्यपालन विज्ञान संबंधी आपके अनुसंधान विशेष महत्व के थे। आपने भारत के जूलॉजिकल सर्वे विभाग को मत्स्य संबंधी अनुसंधान कार्य का केंद्र बना दिया।

आप एडिनबरा की "रॉयल सोसायटी", लंदन की "जूलॉजिकल सोसायटी", लंदन के :"इंस्टिट्यूट ऑव बायलॉजी", तथा अमरीका की "सोसायटी ऑव इक्थियोलॉजिस्ट्स ऐंड हृपेंटोलॉजिस्ट्स" के सदस्य थे। आप "एशियाटिक सोसायटी" के वरिष्ठ सदस्य निर्वाचित हुए। इस संस्था ने आपको "जयगोविंद विधि" पदक प्रदान किया तथा कई वर्ष तक आप इस संस्था के उपाध्यक्ष रहे। भारत के "नेशनल इंस्टिट्यूटऑव सायंस" के आप संस्थापक सदस्य तथा सन् 1951 और 1952 में उसके अध्यक्ष रहे। ये भारत की "नेशनल जिऑग्रैफिकल सोसायटी" के सदस्य तथा उसके जवाहरलाल पदक के प्राप्तकर्ता, "भारतीय जूलॉजिकल सोसायटी" के सदस्य तथा इसके सर दोराबजी ताता पदक के प्रापक थे। "बॉम्बे नैचुरल हिस्ट्री सोसायटी" के भी आप सदस्य निर्वाचित हुए। इन वैज्ञानिक संस्थानों के अलावा आप अनेक अन्य वैज्ञानिक और समुद्र विज्ञान तथा मत्स्य विज्ञान से संबंधित संस्थाओं के सम्मानित सदस्य थे।

आप "भारतीय विज्ञान कांग्रेस" के प्राणिविज्ञान अनुभाग के सन् 1930 में तथा सायंस कांग्रेस के सन् 1954 में अध्यक्ष निर्वाचित हुए थे। इस संस्था द्वारा प्रकाशित "भारतीय क्षेत्र विज्ञानों की रूपरेखा" (An Outline of Field Sciences in India) के आप संपादक भी थे।

श्रेणी:भारतीय वैज्ञानिक
श्रेणी:1896 में जन्मे लोग
श्रेणी:१९५५ में निधन
कैरम

**कैरम** एक खेल है। इसे दो, तीन या चार खिलाड़ी खेल सकते हैं। इसके लिए एक कैरम बोर्ड और नौ-नौ काली और पीली गोटियाँ तथा एक लाल रंग की रानी गोटी होती है। एक स्ट्राइकर होता है जिससे मारकर गोटियों को कैरम बोर्ड के चारों कोनों पर बने छिद्रों में से किसी एक में धकेलना होता है।

## उत्पत्ति
इसकी उत्पत्ति भारतीय उपमहाद्वीप में हुई। प्रथम विश्व युद्ध के बाद यह बहुत लोकप्रिय हुआ। इसके कई प्रतियोगितायें होती थीं। 1935 के आस पास यह भारत के अलावा श्रीलंका में भी खेला जाने लगा। इसके लिए आधिकारिक रूप से खेल प्रतियोगितायें भी होनी शुरू हुई।

वर्ष 1988 में इसका अंतरराष्ट्रीय रूप में विकास हुआ और अंतरराष्ट्रीय कैरम महासंघ कि स्थापना चेन्नई, भारत में हुई। इसी वर्ष इसके नियमों को प्रकाशित किया गया और यह धीरे धीरे अन्य देशों में लोकप्रिय होता हुआ, पूरी दुनिया में फैल गया।

## सन्दर्भ

## बाहरी कड़ियाँ

श्रेणी:खेल
श्रेणी:भारतीय खोज
गधा

**गधा** अश्व परिवार का पशु है। कई देशों में इसे बोझा ढोने के काम लाया जाता है। गधे को अधिकतर धोबी और कुम्हार वर्ग के लोगों द्वारा पाला जाता है।यह जीव गजब का सहन् शील   प्राणी है।इसके चेहरे का भाव एक सा बना रहता है। हर्ष विषाद दोनों में एक सा दिखाई देता है।

## परिचय
गधा घोड़े की प्रजाति की एक उपजाति 'एसिनस वर्ग' का पशु है। इस वर्ग के अनेक पशु हैं पर 'गधे' से अभिप्राय इस वर्ग के उस पशु से समझा जाता है जिसे लोग पालते हैं और सामान ढोने का काम लेते है। यह आकार में घोड़े से छोटा होता है, कान लंबे होते हैं, पूँछ का आकार और रंग घोड़े से सर्वथा भिन्न होता है। यह पशु अपनी मंद बुद्धि और हठीलेपन के लिए प्रख्यात है। भारतवर्ष में इसका प्राचीनतम उल्लेख वैदिक साहित्य में मिलता है (ऋग्वेद 3.53.23; ऐतरेय ब्राह्मण 4.9; तैत्तिरीय संहिता 5.1.2.1)। आजकल इसका प्रयोग मुख्यत: धोबियों द्वारा कपड़ों को घाट से लाने और ले जाने के लिए होता है।

## नाम का उपयोग
कुछ संस्कृतियों में किसी मूर्ख व्यक्ति को भी गधा कहा जाता है। गधे के बारे में बहुत कहावतें भी प्रचलित हैं, जैसे : "धोबी का गधा, न घर का, न घाट का", "गधे के सिर से सींग की तरह गायब होना"। गधे की दुलत्ती प्रसिद्ध है।

श्रेणी:एक्वस